|  |  |
| --- | --- |
| NAROČNIK | |
| **Naziv in sedež** | **Občina Ankaran**  **Jadranska cesta 66**  **6280 Ankaran** |
| **ID št. za DDV** | 71620176 |
| **Matična številka** | 2482851000 |
| **Transakcijski račun** | SI56 0141 3010 0021 378 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | Gregor Strmčnik, župan |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO O SANACIJI OBČINSKIH CEST NA OBMOČJU ZASELKA ROŽNIK, ANKARAN številka <številka pogodbe>** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JN-08/2018, objava na portalu e-naročanje dne \_\_\_\_\_\_ pod številko \_\_\_\_\_\_\_\_\_ |

1. člen

PREDMET POGODBE

1. Predmet pogodbe je sanacija cest na območju zaselka Rožnik, Ankaran v skladu z razpisno dokumentacijo.
2. Vrsta, lastnosti, kakovost in opis predmeta pogodbe so opredeljeni v projektni dokumentaciji ter v popisih del, ki so priloga te pogodbe.
3. člen

KOLIČINE, CENE IN IZVEDBENI POGOJI

|  |
| --- |
| **CENA** |

|  |  |
| --- | --- |
| **Postavka** | **Vrednost\*** |
| **Vrednost del v skladu s projektno dokumentacijo iz popisa del brez DDV** |  |
| **Vrednost DDV** |  |
| **Vrednost del v skladu s projektno dokumentacijo iz popisa del brez DDV** |  |

*\*Ponudnik soglaša, da lahko naročnik, ob upoštevanju sedmega odstavka 89. člena ZJN-3, v primeru ugotovitve računskih napak, le-te odpravi tako, da ob upoštevanju cen na enoto brez DDV in količin, ki jih ponuja, izračuna vrednost ponudbe z upoštevanjem pravilne matematične operacije. Ponudnik tudi soglaša, da lahko naročnik napačno zapisano stopnjo DDV popravi v pravilno.*

\*\* Naročilo se nanaša na dejavnost, za katero po 5/5 ZDDV-1 Občina Ankaran ni zavezanec za DDV. Na podlagi tega dejstva mora izvajalec sam obračunati DDV in ne sme prevaliti davčne obveznosti na naročnika po 76.a členu ZDDV-1.

1. Pogodbena cena, določena v tej pogodbi, velja kot cena na enoto za opremo, material in dela našteta v popisih del, PZI projektni dokumentaciji, popisih del in načrtih – potrjenem načrtu izvedbe lokacije (izdelan s strani izvajalca), ki mora biti dobavljena, izdelana inštalirana in preizkušena na lokaciji uporabnika.
2. Cene vključujejo vse stroške: stroške nabave materiala, stroške transportov in manipulacije, stroške gradnje, stroške zavarovanj, stroške pridobitev ustreznih dovoljenj ter stroške vezane na primopredajo del. Pri kalkulaciji cene za posamezno postavko je potrebno upoštevati vsa določila navedena v projektni dokumentaciji (tehnično poročilo, grafični del, popis del).
3. V ceni mora biti vključen tudi strošek meritev ter poročil, kontrole kakovosti, dokazila o ustreznosti vseh vgrajenih materialov, izdelava projekta izvedenih del ter projekta za vzdrževanje in obratovanje.
4. Prav tako morajo biti v ceni zajeti tudi stroški:

* monitoringa ničelnega stanja z vgradnjo vseh merilnih elementov in poročil (pred začetkom gradnje je izvajalec dolžan ugotoviti in dokumentirati obstoječe stanje vseh objektov ter dostopnih poti v vplivnem območju gradnje),
* odpravljanja vseh poškodb nastalih zaradi gradnje na drugih objektih, napravah, površinah ter na dostopnih poteh,
* pridobitve potrebnih soglasij in dovoljenj v zvezi s prevozi, zaporami, prečkanji komunalnih vodov, zaščite komunalnih naprav,
* zaščite obstoječih komunalnih in drugih naprav,
* zagotavljanja varnosti pri delu na gradbišču,
* zavarovanja gradbišča, ureditev gradbišča in deponije gradbenega materiala,
* opremljenega kontejnerja za potrebe naročnika in nadzorne službe,
* obračun izkopov, odvozov in zasipov se vrši v raščenem stanju, zato mora ponudnik v ponudbeno ceno vkalkulirati faktorje razrahljanosti,
* odvoza odvečnega materiala na deponijo z dokazilom o primernem deponiranju (poročila je potrebno sprotno dostavljati kot prilogo mesečnim situacijam),
* povezane z zagotavljanjem, začasnih dostopov do objektov, ter zagotavljanjem nemotenega dostopa interventnim vozilom,
* kontrole kakovosti vgrajenih materialov oz. izvedenih del (zbitost, ravnost, tesnost, trdnost,...),
* vseh pomožnih del – postavitev začasnih dostopov in prehodov do stanovanjskih objektov ter podobno~~,~~
* odstranitve vseh ovir, na katere se pri delu naleti, razen ovir, ki so kulturnozgodovinskega pomena,
* črpanja vode iz gradbene jame,
* razpiranja jarka za varovanje gradbene jame,
* zahtevne tehnologije izvajanja izkopov, katerim mora biti prilagojena tehnologija in zagotavljanje varnosti na gradbišču,
* prisotnosti projektanta (projektantski nadzor),
* prisotnosti geomehanika (geomehanski nadzor),
* prisotnosti koncesionarja javne razsvetljave,
* prisotnosti upravljalca kanalizacije in vodovoda,
* sprotnega čiščenja gradbišča in okolice ter finalnega čiščenje gradbišča po končanih delih in odvoz odvečnega materiala, ter vzpostavitev terena v prvotno stanje,
* sprotnega dokumentiranja in posredovanja vseh sprememb za izdelavo projekta izvedenih del,
* izdelave projekta izvedenih del,
* pridobitve potrebnih dokumentov za uspešno opravljeno primopredajo,
* vsa dela za odvodnjavanje padavinske, izvorne in podtalne vode med gradnjo (vključno s potrebnim črpanjem), tako da se zagotovi stalno in kontrolirano odvajanje ter prepreči zadrževanje vode in zamakanje raščenih ali nasutih materialov,
* stroške potrebnega prečrpavanja odpadne vode med gradnjo (stroški začasnih obtokov obstoječega kanalizacijskega sistema),
* stroške začasne zaščite prekopov po položitvi kanalizacije s pustim betonom na javnih cestnih površinah,
* sprotne geodetske meritve izvedene kanalizacije (višinske kote dna in pokrova revizijskih jaškov), predložitev teh meritev je pogoj za potrditev izvedenih del v knjigi obračunskih izmer,
* čiščenje in spiranje kanalizacije pred izvedbo preizkusov tesnosti in pred izvedbo pregleda s TV kontrolnim sistemom,
* izvedba preizkusa tesnosti komunalne infrastrukture,
* izvedba pregleda (fekalne in meteorne) s TV kontrolnim sistemom po vseh končanih delih. Video posnetek je sestavni del dokumentacije o kvaliteti izvedenih del,
* vse stroške ločenega zbiranja, sortiranja in evidentiranja gradbenih odpadkov, zemeljskega izkopa, kot tudi stroške odvoza in predelave le teh, po določilih veljavnih predpisih,
* posegi na obstoječem vodovodnem sistemu; zapiranje vode v času prevezav, dezinfekcije, izpiranja, meritev itd., obveščanje uporabnikov ter vzpostavitev prvotnega delovnega režima na sistemu po izvedenih posegih (terminsko se izvajajo v dogovoru z Rižanskim vodovodom Koper),
* izpiranje in razkuževanje cevovoda z zapiranjem in odpiranjem vode ter izstavitvijo ustreznega potrdila (glede na dolžino parcialnih izpiranj) s strani izvajalca, ki ima veljavno pooblastilo s strani Ministrstva za zdravstvo,
* analiza bakteriološkega in kemičnega izvida vzorca vode,
* strokovni nadzor s strani bodočega upravljalca nad izvajanjem montažnih in gradbenih del.

1. V enotnih cenah so zajeti tudi stroški:

* izdelave geodetskega posnetka izvedenih del in predaja katastra komunalnih naprav (KKN) naročniku v štirih izvodih za vsa pogodbena dela in en izvod KKN za geodetsko upravo,
* izdelave projekta izvedenih del (PID) v štirih izvodih za vsa pogodbena dela. Dokumentacija mora biti skladna z navodili upravljavcev posameznih komunalnih naprav.

1. Ponudnik ne more uveljavljati naknadnih podražitev iz naslova nepopolne ali neustrezne dokumentacije za tiste dele izvedbe javnega naročila, ki v dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo lahko preveril.
2. Izvajalec potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na pogodbeno ceno ali razčlenitev pogodbene cene, ali na njegove pravice in obveznosti po tej pogodbi.
3. Pogodbeni stranki sta soglasni, da spremenjene okoliščine ne vplivajo na spremembo pogodbene vrednosti del, razen v primeru nepredvidenih pogodbenih del, za katere izvajalec ob sklenitvi pogodbe ni vedel in ni mogel vedeti, da jih bo potrebno izvršiti. Naročnik bo za nepredvidena dela do maksimalne višine 30% vrednosti te pogodbe z izvajalcem sklenil aneks k pogodbi brez izvedbe novega postopka skladno z drugim odstavkom 95. člena ZJN-3. Obračun nepredvidenih del bosta pogodbeni stranki izvršili v končnem obračunu ob upoštevanju dejanskih količin porabljenega materiala, po končnih izmerah del, ter ob upoštevanju cen izvajalca, določenih za istovrstna dela in veljavnih v času njihovega izvajanja.
4. Če naročnik z vpisom v gradbeni dnevnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi, s katerim natančno opredelita dodatna dela po vrsti in količini ob upoštevanju cen iz predhodno izdelane ponudbe izvajalca.

|  |  |  |  |
| --- | --- | --- | --- |
| **Lokacija realizacije** | Zaselek Rožnik | | |
| **Način realizacije** | Izvedba | | Sprememba cen |
| Obračun po dejanskih izmerah po dnevniku gradnje. | | Fiksne cene na enoto za ves čas trajanja pogodbe.  Pogodbena cena se lahko spremeni le zaradi morebitne spremembe projektne dokumentacije na zahtevo naročnika, kar bosta pogodbeni stranki urejali z dodatkom k predmetni pogodbi. |
| **Izvedbeni rok** | Izvajalec mora z izvedbo del pričeti prvi naslednji dan po uvedbi v delo ter zaključiti dela v roku 90 dni od uvedbe v delo.  Uvedba v delo bo predvidoma v roku 5 dni po podpisu pogodbe.  Izvajalec izjavlja, da je seznanjen s posebnimi pogoji izvajanja del na lokaciji naročnika in da so ti pogoji upoštevani pri določitvi rokov za izvajanje del po tej pogodbi.  Izvajalec ima pravico do podaljšanja pogodbenih rokov v naslednjih primerih:   * dogodki, ki so posledica višje sile; * prekinitev izvajanja del na zahtevo naročnika; * vremenskih razmer, ki bi onemogočala izvajanje zunanjih del več kot pet zaporednih dni oziroma skupaj več kot deset delovnih dni; * če naročnik ne izpolnjuje dogovorjenih pogojev za izvedbo del iz 4. člena te pogodbe; * če naročnik naroči dodatna dela ali občutne spremembe izvedbe – v obsegu, ki je upravičen z dodatnimi deli ali spremembami.   Izvajalec mora predlagati naročniku podaljšanje pogodbenega roka v pisni obliki z obrazložitvijo najkasneje v treh dneh, ko izve za vzrok, zaradi katerega se rok lahko podaljša, sicer izgubi pravico do podaljšanja roka. Sporazum o spremembi pogodbenega roka mora biti sklenjen v obliki aneksa k tej pogodbi.  Neupravičena prekoračitev rokov pomeni izvajalčevo zamudo, zaradi katere lahko naročnik uveljavlja ukrepe, določene v tej pogodbi. | | |
| **Način plačila in plačilni rok** | Plačila po mesečnih situacijah (po gradbeni knjigi), z valuto 30 dni od dneva prejema pravilno izstavljenega računa, ki ni zavrnjen v roku osmih dni od prejema.  Izvajalec bo račune pošiljal izključno v predpisani elektronski obliki (eRačun). | | |
| **Garancijski rok** | 5 leta od končnega prevzema.  Garancijski rok začne teči z dnem uspešnega končnega prevzema. | | |
| **Čas odprave napake / izvedbe navodila** | Primeren rok v dogovoru z naročnikom. | | |
| **Pooblaščeni predstavniki strank** | **Odgovorni nadzornik na strani naročnika, s pristojnostmi po GZ ter ZAID** | **Odgovorni vodja del na strani izvajalca** | |
| Ime in priimek:  Tel. št.:  E-pošta: | Ime in priimek:  Tel. št.:  E-pošta: | |
| Pogodbeni stranki sta dolžni obvestiti nasprotno stranko o zamenjavi predstavnikov v roku treh dni po zamenjavi.  Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti. Pomembne komunikacije so tiste, ki zadevajo določbe te pogodbe, potek gradnje, storitev in dobav, projektno dokumentacijo ter spremembe teh, situacije, prevzeme in potrjevanja, plačila, naročila, odredbe, opomine in pritožbe. Komunikacije, ki imajo za posledico spremembo gradnje, pogodbene cene ali pogodbenega roka kot tudi vsi dokumenti, ki so podlaga za plačilo ali zavrnitev, se pošiljajo pisno (priporočeno). Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo. | | |
| **Zamuda in pogodbena kazen** | **Višina** | **Maksimalna višina** | |
| 0,5 % pogodbene vrednosti v EUR brez DDV za vsak dan zamude | 10 % pogodbene vrednosti v EUR brez DDV | |

|  |
| --- |
| **Oddaja del podizvajalcem** |

DA  NE

V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo z asignacijo. Če podizvajalec ne zahteva neposrednega plačila mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.

|  |  |  |  |  |
| --- | --- | --- | --- | --- |
| Št. | Podizvajalec  (naziv in sedež) | Opis del | | Delež oddanih del v % od celote |
| 1 |  | |  |  |
| 2 |  | |  |  |
| 3 |  | |  |  |

1. člen

IZVEDBA IN OBVEZNOSTI POGODBENIH STRANK

* + 1. S to pogodbo se izvajalec zaveže opraviti v pogodbi določena dela v skladu s ponudbo, popisi del in načrti ter projektno dokumentacijo (PZI – Projekt za izvedbo), ki so priloga te pogodbe, naročnik pa mu bo za to plačal pogodbeno ceno navedeno v tej pogodbi.
    2. Naročnik se obvezuje, da bo:
       - pred pričetkom izvajanja del izvajalcu pravočasno predal vso dokumentacijo, ki je potrebna za izvedbo del po tej pogodbi ter uvedel izvajalca v delo v roku treh delovnih dni po podpisu pogodbe in mu nudil vse potrebne informacije za izvedbo del po tej pogodbi (o uvedbi izvajalca v posel se sestavi poseben zapisnik in to ugotovi v gradbenem dnevniku);
       - imenoval nadzornika za operativno strokovno nadzorovanje del na gradbišču, dajanje neposrednih navodil v zvezi s potekom gradnje, ki ne pomenijo spremembe projektne dokumentacije ali pogodbenih obveznosti ter usklajevanje poteka del (v nadaljevanju: »odgovorni nadzornik«), za katerega se šteje, da v imenu naročnika daje strokovna navodila v zvezi z izvedbo izvajalcu, nadzoruje potek gradnje, nadzoruje gradbeni dnevnik in ugotavlja količine in cene uporabljenega materiala, opreme in del, ni pa upravičen potrditi ali odobriti nobene spremembe v zvezi s to pogodbo, ki bi lahko imela za posledico spremembo projektne dokumentacije, kakovosti gradnje, terminskega plana ali skupne pogodbene cene, če pa gre za tako spremembo, mora izvajalec pridobiti predhodno pisno odobritev naročnika (ime in kontaktni podatki odgovornega nadzornika bodo izvajalcu sporočeni ob podpisu te pogodbe);
       - zagotovil nemoten dostop do lokacije na kateri se izvajajo dela;
       - izdelal varnostni načrt, ureditev gradbišča skladno z varnostnim načrtom je stvar izvajalca;
       - sodeloval z izvajalcem z namenom, da bo predmet pogodbe izveden v skladu s projektno dokumentacijo;
       - obveščal izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe;
       - plačal dogovorjeni pogodbeni znesek v rokih in na način, dogovorjen s to pogodbo.
    3. Neizpolnjevanje zgoraj naštetih naročnikovih obveznosti pomeni, da izvajalec ni v zamudi, če je edini in neposredni razlog zamude del zaradi opustitve naročnikove dolžnosti in da izvajalec iz enakega razloga ni odgovoren za škodo, ki neposredno nastane le zaradi opustitve ali zamude naročnika. Naročnik zaradi svoje zamude primerno podaljša izvedbene roke in opravi ostalo potrebno, da izvajalec glede izvedbe ne preide v slabši položaj, kot če zamude ne bi bilo.
    4. Nobena poslovna listina v zvezi z izvajanjem del in nobena situacija ali prevzem ne more biti veljaven in naročnika ne obvezuje, če je predhodno ne odobri naročnik sam. Kakršnokoli odstopanje od projektne dokumentacije ali te pogodbe s strani izvajalca brez predhodne odobritve naročnika je neveljavno, izvajalec pa je za nepotrjeno odstopanje od projektne dokumentacije naročniku odškodninsko odgovoren in mora na zahtevo naročnika takoj vzpostaviti pravilno stanje gradnje.
    5. Izvajalec se obvezuje, da bo:
       - prevzeta dela izvedel strokovno pravilno, vestno in kvalitetno, v skladu s slovenskimi standardi in zakoni, tehničnimi predpisi; morebitna škoda med izvedbo oziroma v zvezi z njo bremeni izvajalca;
       - do prvega operativnega satanka dostaviti usklajen in potrjen terminski plan s faznimi roki in končnim rokom za izvedbo pogodbenih del, vključno s finančnim planom rabe sredstev;
       - izvajal dela po tej pogodbi v skladu z navodili naročnika, skladno s predloženim terminskim planom ter po projektni dokumentaciji PZI št. 10/18;
       - pred pričetkom izvajanja del pripravil prijavo gradbišča v elektronski obliki in jo preko nadzora posredoval investitorju, ki formalno vložil prijavo;
       - pred pričetkom del izdelal ustrezen načrt organizacije gradbišča ter zagotovil, da bo gradbišče urejeno v skladu s tem varnostnim načrtom;
       - pred pričetkom del predal odgovornemu nadzorniku plan dinamike del in obračunov;
       - po uvedbi v posel zavaroval predana zemljišča, potrebna za izvedbo del tako, da ne bo moteno izvajanje del s strani tretjih oseb;
       - v roku petnajst dni po pričetku del sklenil skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na gradbišče;
       - označil gradbišče s tablo, na kateri so navedeni vsi udeleženci pri graditvi objekta, investitor, projektant, nadzor, izvajalec ter podatki o gradbenem dovoljenju;
       - vodil gradbeni dnevnik in knjigo obračunskih izmer ažurno za ves čas gradnje;
       - izvršil dela solidno in kvalitetno, v skladu z veljavnimi tehničnimi predpisi, standardi in gradbenimi normativi;
       - izročil dokazila (ateste) o vgrajenih materialih in konstrukcijah;
       - skladno s Pravilnikom o načinu označevanja javnih cest in o evidencah o javnih cestah in objektih na njih takoj po končani gradnji (hkrati z dostavo končne situacije) naročniku predal poročilo o izvedenih delih ter izpolnjene obrazce za vnos podatkov v naročnikovo evidenco cestnih podatkov (BCP) in sicer na način, kot je navedeno v navodilih za pripravo podatkov ter izdelavo in predajo poročila (poročilo in podatke za to evidenco pripravijo ustrezno usposobljeni izvajalci za popis podatkov s seznama usposobljenih popisovalcev);
       - obvestil naročnika z dopisom o pričetku in dokončanju del;
       - zagotovil sprotno izdelavo projekta izvedenih del (PID) v skladu z določili Pravilnika o projektni dokumentaciji (Uradni list RS, št. 55/08), ki ga bo v treh izvodih dostavil naročniku skupaj z obvestilom o dokončanju del;
       - v primeru nepredvidenih, presežnih in dodatnih del ali sprememb glede na začetno projektno dokumentacijo obvestil naročnika in opravil ta dela le po pisnem nalogu naročnika;
       - uredil vse potrebno za dovoz in odvoz materiala, opreme in odpadnega materiala na/z gradbišča/trase oziroma objekta ter upošteval predpise glede obremenitve cest in poti in predpise v zvezi z ravnanjem z odpadki;
       - na svoje stroške poskrbel za objekte za svoje kadre in osebje na objektu ter prostor za skupne sestanke v dogovoru z naročnikom in drugimi izvajalci;
       - zagotovil obvezno prisotnost ogovornega vodje del na gradbišču v času izvedbe del, najmanj trikrat tedensko, na vseh operativnih sestankih, inšpekcijskih pregledih, strokovno tehničnih pregledih in tehničnih pregledih, kar je vključeno v pogodbeno ceno;
       - sodeloval z naročnikom v smislu koordinacije del in se prilagodil trenutnim potrebam po delih na gradbišču;
       - sedem delovnih dni po pisnem obvestilu naročniku o zaključku del v lastnem strošku skupaj z odgovornim nadzornikom izdelal in naročniku predal vso potrebno dokumentacijo, ki jo določa gradbena zakonodaja: geodetski načrt novega stanja zemljišča po gradnji, Projekt izvedenih del, dokazilo o zanesljivosti objekta kot celote z vso zahtevano dokumentacijo (izvlečki dokumentov, meritve, dokazila, potrdila, soglasja, izjave o skladnosti, evidenčne liste, izkaz požarne varnosti, …). Vsa dokumentacija mora vsebovati dokazila za celoten objekt - vse v 3 izvodih in po 1 izvod v elektronski obliki;
       - v roku najpozneje štirinajst dni odpravil vse napake, ugotovljene od primopredaji.
    6. Če naročnik naroči izvajalcu dela, s katerimi bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno delo odkloni, ne da bi kršil pogodbo, vendar mora razlog za odklonitev dokazati.
    7. Izvajalec je dolžan na gradbišču ažurno ves čas izvajanja del voditi gradbeni dnevnik in knjigo obračunskih izmer v skladu s predpisi. V dnevnik vpisujeta predstavnika pogodbenih strank tekočo problematiko, svoje zahteve in pripombe.

1. člen

ZAVAROVANJE

1. Izvajalec mora imeti v skladu s 14. členom Gradbenega zakona zavarovano svojo odgovornost za škodo pri izvedbi del, ki bi utegnila nastati naročniku in tretjim osebam v zvezi z opravljanjem njegove dejavnosti.
2. Izvajalec je dolžan na lastne stroške vsa izvršena dela zaščititi proti vremenskim vplivom in drugimi poškodbami.
3. V primeru, da pride do škode pri izvedbi pogodbenih obveznosti zaradi odgovornosti izvajalca, mora le-ta na svoje stroške nadomestiti, popraviti ali postaviti in dovršiti dela, ki morajo biti opravljena v skladu s pogodbenimi določili in navodili naročnika.
4. Izvajalec ravno tako odgovarja za vso škodo na prometni infrastrukturi, okolici objekta ter na delih, povzročeno ob izvajanju pogodbenih obveznosti. Izvajalec odgovarja tudi za vso povzročeno škodo, nastalo delavcem in tretjim osebam.
5. Izvajalec je odgovoren za vso škodo, ki bi nastala kot posledica emisij škodljivih snovi v času gradnje, z vplivi na kvaliteto površinskih voda, podtalnice in okolja.
6. člen

ZAŠČITA OKOLJA

1. Izvajalec mora v času trajanja gradnje na svoje stroške izvesti vse potrebne ukrepe za zaščito okolja v skladu z veljavno zakonodajo. Stroški za spremljanje in izvedbo sanacijskih ukrepov za varstvo in zaščito okolja so vsebovani v pogodbeni ceni.
2. Izvajalec mora delo organizirati tako, da:

* se pri gradnji uporablja čisto tehnologijo in brezhibne stroje;
* za gradnjo uporablja stroje, izdelane skladno z emisijskimi normami za tresljaje, ki jih povzročajo gradbeni stroji;
* bo na gradbišču hranil ali začasno skladiščil odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov;
* bo v imenu investitorja sproti oddajal gradbene odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov zbiralcu oziroma predelovalcu le-teh ter naročniku predložil potrdilo o tem;
* bodo vsi ostanki gradbenega materiala in kakršnih koli drugi odpadki odpeljani na primerno deponijo t.j. urejena odlagališča gradbenega materiala, da ne bi v času gradnje prišlo do onesnaženja;
* ne bo odlagal odvečnega izkopanega materiala na najboljša kmetijska zemljišča, v gozd ali območja naravnih vrednot, kulturne dediščine ali na druga varovana območja.

1. člen

VAROVANJE IN UPRAVLJANJE GRADBIŠČA

1. Za zagotavljanje prometne varnosti in večje prepustnosti zaradi spremenjenih razmer v času gradnje, ima izvajalec naslednje obveznosti:

* zagotoviti ukrepe na obstoječem cestnem omrežju v takšnem obsegu, da se prometna varnost zaradi gradnje ne bo poslabšala;
* promet v času gradnje organizirati tako, da ne bo prihajalo do večjih zastojev na obstoječem cestnem omrežju;
* če bi vplivala izvedba del na prometno ureditev državnih cest, se rešitev predhodno uskladi z njihovim upravljavcem.

1. Pred začetkom gradnje mora izvajalec z naročnikom in drugimi upravljavci uskladiti popis obstoječih lokalnih cest in javnih poti ter druge infrastrukture, na katero bo gradnja vplivala.
2. Izvajalec mora pred pričetkom gradnje urediti in protiprašno zaščititi vse lokalne ceste in javne poti, ki bodo služile obvozom in transportom med gradnjo.
3. Izvajalec mora opraviti gradbiščni transport v največji možni meri po tistih javnih cestah in poteh, ki imajo najmanj vpliva na prebivalstvo, na javni potniški promet in na odvoz komunalnih odpadkov.
4. Izvajalec mora sanirati in povrniti v prvotno stanje vse poti in ceste, ki bodo zaradi gradnje ali uporabe pri gradnji prekinjene ali poškodovane.
5. Izvajalec mora poskrbeti tudi za naslednje ukrepe:

* zagotoviti nemoteno komunalno - energetsko oskrbo objektov preko vseh obstoječih komunalno - energetskih infrastrukturnih objektov in naprav in jih takoj obnoviti, če se poškodujejo pri gradnji;
* si pred pričetkom del od upravljavcev komunalno - energetske infrastrukture (NN, SN in VN vodi, TK vodi, vodovodi, vročevodi, javna razsvetljava, kanalizacija in drugimi) pridobiti podatke o obstoječih komunalno - energetskih vodih in le te ustrezno označiti ter zavarovati in zagotoviti nadzor upravljavcev teh vodov in naprav pri vseh gradbenih delih v njihovi bližini;
* zagotoviti zavarovanje gradbišča tako, da bosta zagotovljeni varnost in nemotena raba bližnjih objektov in zemljišč ter zagotoviti, da zaradi gradbenih del ne bo poslabšana požarna varnost bližnjih objektov in območij;
* z vlaženjem sipkega materiala in nezaščitenih površin je potrebno preprečiti nenadzorovan raznos gradbenega materiala z območja gradbišč s prevoznimi sredstvi ter prašenje z objekta, začasnih odlagališč materiala ter gradbišča;
* v času gradnje zagotoviti vse potrebne varnostne ukrepe in organizacijo gradbišča tako, da bo preprečeno onesnaženje okolja in voda (tako površinskih vodotokov kot podtalnice), ki bi nastalo zaradi transporta, uskladiščenja ali uporabe tekočih goriv in drugih škodljivih snovi (npr. cementne odplake itd.), oziroma v primeru nezgode zagotoviti takojšnje ukrepanje za to usposobljenih delavcev oziroma služb;
* sanirati, rekonstruirati, renaturirati ali sonaravno urediti na lastne stroške vsa druga zemljišča, objekte in naprave, ki jih je z gradnjo prizadel zaradi svoje organizacije gradnje.

1. Vsakršno poškodovanje obstoječe komunalno – energetske ali druge infrastrukture, naprav, napeljave, objektov bremeni izvajalca. Izvajalec nosi stroške ureditve, ki je določena v tem členu in ki bi nastali zaradi neizvajanja zgornjih zahtev.
2. člen

OBRAČUN IZVEDENIH DEL

1. Izvajalec bo izvedene količine del obračunaval z začasnimi mesečnimi situacijami in končno situacijo, izdano na podlagi končnega obračuna del.
2. Začasno situacijo je dolžan izvajalec izstaviti in predložiti naročniku do 10. v mesecu za pretekli mesec, potrjeno po nadzornem organu. Knjigo obračunskih izmer mora izvajalec dostaviti v pregled in potrditev nadzoru do 25. v mesecu.
3. Naročnik je dolžan v naslednjih osmih dneh po prejemu situacijo potrditi ali pa zavrniti z obrazložitvijo. Če situacija v danem roku ni zavrnjena z obrazložitvijo, se šteje za potrjeno. Potrjena situacija je podlaga za izplačilo. Če je naročnikova zavrnitev delna, je nesporni del računa dolžan plačati.
4. V kolikor situacije v pogodbenem roku nadzorni organ iz kakršnegakoli razloga ne more pregledati in potrditi, sme izvajalec zahtevati plačilo tistega dela neoverjene situacije, glede katerega naročniku nesporno dokaže, da so bile obračunane količine del dejansko izvršene. Za plačilo neoverjene situacije veljajo enaki roki, kot so navedeni v predhodnem odstavku.
5. Izvajalec lahko v primeru zakasnitve plačila zaračuna naročniku zamudne obresti v skladu z veljavnimi predpisi. V primeru ponavljanja zamud pri plačilu lahko izvajalec po pisnem opominu razdre pogodbo.
6. Račun in spremljajoči dokumenti morajo biti izdani izključno v elektronski obliki skladno s tretjim odstavkom 26. člena Zakona o opravljanju plačilnih storitev za proračunske uporabnike (Uradni list RS, št. 59/10 in 111/13).
7. člen

IZROČITEV, PREVZEM DEL IN KONČNI OBRAČUN

* + 1. Izvajalec je dolžan datum dokončanja del vpisati v gradbeni dnevnik in naročnika takoj pozvati na prevzem del. Naročnik se zavezuje dokončana dela prevzeti najkasneje v roku desetih dni po prejemu izvajalčevega obvestila.
    2. O dokončanju in prevzemu sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:
* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* datume začetka in končanja del in datum prevzema del;
* kakovost izvedenih del in pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti;
* morebitna odprta, med predstavniki pogodbenih strank, sporna vprašanja tehnične narave;
* ugotovitev o sprejemu atestov in morebitnih garancijskih listov.
  + 1. Če pogodbeni stranki s primopredajnim zapisnikom ugotovita, da mora izvajalec določena dela končati, popraviti ali jih takoj ponovno izvesti, pa tega ne stori, sme naročnik angažirati drugega izvajalca, ki jih izvede na izvajalčev račun.
    2. Pogodbeni stranki sta sporazumni, da takoj po predaji in sprejemu del začneta z izdelavo končnega obračuna, ki ga izdelata v najkrajšem možnem roku, najkasneje pa v tridesetih dneh od dneva predaje in sprejema del. Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme v njeni odsotnosti izdelati druga pogodbena stranka.
    3. Izvajalec je pred potrditvijo končne obračunske situacije dolžan naročniku izročiti finančno zavarovanje za odpravo napak v garancijski dobi.

1. člen

ZAMUDA IN POGODBENA KAZEN

* + 1. Kadar se izvajalec po svoji krivdi pri izvedbi del ne drži s to pogodbo dogovorjenih in sporazumno podaljšanih rokov izvedbe del, sme naročnik za vsak dan zamude zahtevati plačilo pogodbene kazni. Naročnik sme pravico do pogodbene kazni uveljavljati najkasneje v končnem obračunu del.
    2. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

1. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec jamči, da bodo dela opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika.
    2. Pomanjkljivosti in napake vgrajenega blaga, opreme, materialov v konstrukciji in izvedbi gradbenih del, daje izvajalec garancijo za dobo, kot je navedena v tej pogodbi.
    3. Izvajalec je dolžan na svoje stroške odpraviti vse pomanjkljivosti, za katere jamči in ki se pokažejo med garancijskim rokom.
    4. Garancijski rok začne teči z dnem, ko bodo dela končana, tehnično pregledana, pod pogojem, da morajo biti pred tem odpravljene vse pomanjkljivosti, ugotovljene med gradnjo ali ob prevzemu.

1. člen

ODPRAVA NAPAKE IN NADOMESTNI DELI

1. Pomanjkljivosti in napake v zvezi z gradbenimi deli in/ali opremo, ki je predmet te pogodbe in ki se pokažejo v garancijskem roku, bo izvajalec odpravil na lastne stroške.
2. Napake v zvezi z gradbenimi in inštalacijskimi deli bo izvajalec odpravil v roku, ki je določen v tej pogodbi. V kolikor napaka ni odpravljena v tem roku, je izvajalec dolžan zamenjati tak del opreme s funkcionalno enakovrednim delom opreme.
3. Če je napaka takšne narave, da običajna uporaba gradnje ni mogoča, je izvajalec dolžan napako odpraviti oziroma vzpostaviti začasno delujoče stanje v roku enega dneva od prijave napake. Če se enaka ali podobna napaka na istem elementu opreme ponovi trikrat zaporedoma, je potrebno element zamenjati.
4. Naročnik je izvajalca dolžan obvestiti o napaki pisno ali po elektronski pošti vsak delovni dan od 8. do 16. ure. Telefonsko javljeno napako mora naročnik potrditi s pisnim obvestilom, v katerem navede datum in uro telefonske reklamacije in opiše napako ter ime in priimek osebe, ki je sporočilo sprejela.
5. V kolikor se izkaže, da je bila intervencija izvedena zaradi vzrokov, ki niso zajeti v garancijskem vzdrževanju, se naročnik obvezuje izvajalcu poravnati vse s tem nastale stroške (delovne in potovalne ure) po veljavnem ceniku izvajalca.
6. Če izvajalec v primernem roku ne odpravi napake, lahko naročnik na stroške izvajalca odpravo napake naroči drugemu izvajalcu.
7. V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost zavarovanja za odpravo napak v garancijski dobi.
8. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Izvajalec mora izvajalec najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Podpisana in žigosana bianco menica skupaj s pooblastilom za izpolnitev ali poroštvo. | 10 % pogodbene vrednosti v EUR z DDV | od začetka veljavnosti pogodbe do 60 dni po končnem prevzemu |

* + 1. Naročnik lahko unovči finančno zavarovanje v naslednjih primerih:
       - če izvajalec dela ne opravi v skladu z zahtevami pogodbe ali s specifikacijami;
       - če naročnik razdre pogodbo zaradi kršitev ali zamude na strani izvajalca;
       - če se na zahtevo naročnika, v primernem roku, ki ga določi naročnik, pomanjkljivosti ne odpravijo;
       - če izvajalec objavi nesolventnost, prisilno poravnavo ali stečaj;
       - če izvajalec krši zaupnost podatkov;
       - če izvajalec naročniku pravočasno ne izroči finančnega zavarovanja za odpravo napak v garancijskem roku;
       - če izvajalec brez dogovora z naročnikom odstopi od pogodbe in razlogi za to niso na naročnikovi strani.

1. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
2. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.
3. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

* + 1. Izvajalec mora kot pogoj za uspešen končni prevzem pred potrditvijo končne obračunske situacije, naročniku izročiti finančno zavarovanje za odpravo napak v garancijskem roku v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost  (od / do) |
| Podpisana in žigosana bianco menica skupaj s pooblastilom za izpolnitev ali poroštvo. | 5% obračunske vrednosti z DDV | 5 leta od končnega prevzema. |

1. Naročnik lahko unovči finančno zavarovanje v naslednjih primerih:
   * + - če ima gradnja napake ali pomanjkljivosti, ki ogrožajo življenje, zdravje, povzročajo škodo tretjim ali se te napake ali pomanjkljivosti ne dajo v celoti odpraviti na sprejemljiv način ali same ali njihova odprava povzroča naročniku škodo, ki se kaže kot motnja v delovanju trajajoča več kot en mesec ali v obsegu, ki presega 5 % vrednosti te pogodbe;
       - če izvajalec v času garancije ne izvaja garancijskih obveznosti na način, opredeljen v tej pogodbi;
       - če izvajalec objavi nesolventnost, prisilno poravnavo ali stečaj;
2. V času trajanja garancijske dobe bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.
3. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
4. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj oziroma poskusa takšnih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Če ta pogodba ne ureja materije drugače, veljajo za presojo razmerja med strankama razen veljavne zakonodaje in dokumentov, ki so dodatek te pogodbe še naslednji dokumenti po naštetem vrstnem redu:
* celotna razpisna dokumentacija,
* izvajalčeva ponudba.
  + 1. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
    2. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    3. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Z zaključkom del (končnim prevzemom) in pretekom garancije. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Zamuda izvajalca ali napake pri izvedbi, ki bistveno zmanjšajo pomen posla. | Ad 2, 3, 4, 5) Z dnem, ko izvajalec prejme obvestilo o odpovedi pogodbe. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |
| Ne glede na to katera od pogodbenih strank odpoveduje pogodbo, je izvajalec dolžan izvršena dela, zavarovati tako, da jih zaščitit pred propadanjem, stroške teh dela pa nosi tista od strank, ki nosi odgovornost za odpoved pogodbe.  Izvajalec je dolžan v vseh zgoraj navedenih primerih na svoje stroške umakniti z gradbišča svoje delavce, opremo in delovna sredstva, odstraniti začasne objekte ter očistiti objekt in gradbišče v roku osmih dni od odpovedi pogodbe. | |

|  |  |
| --- | --- |
| **PRILOGE POGODBE** | |
| 1. del | Popisi del |
| 1. del | Projektna dokumentacija |
| 1. del | Finančno zavarovanje za dobro izvedbo |
| 1. del | Finančno zavarovanje za odpravo napak v garancijski dobi |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Občina Ankaran  Jadranska cesta 66  6280 Ankaran |  |  |
| Ankaran, dne |  | , dne |
| Podpisnik: Gregor Strmčnik, župan |  | Podpisnik: |